OpenLLM-France/wikimedia huggingface dataset:
# J. M. E. McTaggart

John McTaggart (Londres, 3 de setembre de 1866 − Londres, 18 de gener de 1925) va ser un filòsof idealista anglès. Durant la major part de la seva vida va ser professor del Trinity College de Cambridge. Seguidor a ultrança del filòsof alemany G. W. F. Hegel, va ser considerat un dels hegelians anglesos més important. Va dedicar els seus primers treballs a una exposició i crítica dels mètodes metafísics de Hegel i la seva aplicació a altres camps. De fet, el seu primer treball publicat va ser Studies in Hegelian Dialectic ("Estudis de dialèctica hegeliana", 1896) i estava enfocat al mètode dialèctic en la lògica de Hegel. Posteriorment va publicar Studies in Hegelian Cosmology (1901), crítica de l'aplicació de les idees hegelianas i joves hegelians als camps de l'ètica, política i religió. El seu últim llibre sobre Hegel va ser A Commentary on Hegel's "Logic" (1910), una defensa argumentada de la seva lògica.

## Llibres

* 1896, Studies in Hegelian Dialectic. Cambridge: At the University Press.
* 1901, Studies in Hegelian Cosmology. Cambridge: At the University Press.
* 1906, Some Dogmas of Religion. London : Edward Arnold.
* 1910, Commentary on Hegel's 'Logic'. Cambridge: At the University Press.
* 1921, & 1927, The Nature of Existence (Volumes 1 & 2). Cambridge: At the University Press.
* 1934, Philosophical studies, edited with an introduction by S.V. Keeling. London: Arnold.

## Referències

* Enciclopèdia Stanford
* “The Personalism of J. M. E. McTaggart Under Criticism
# Clemmons

Clemmons és una població dels Estats Units a l'estat de Carolina del Nord. Segons el cens del 2008 tenia 17.651 habitants.

## Demografia

Segons el cens del 2000, Clemmons tenia 13.827 habitants, 5.291 habitatges i 3.947 famílies. La densitat de població era de 498,5 habitants per km².
Dels 5.291 habitatges en un 36,3% hi vivien nens de menys de 18 anys, en un 64,5% hi vivien parelles casades, en un 7,7% dones solteres, i en un 25,4% no eren unitats familiars. En el 21% dels habitatges hi vivien persones soles el 5,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,56 i el nombre mitjà de persones que vivien en cada família era de 2,97.
Per edats la població es repartia de la següent manera: un 25,7% tenia menys de 18 anys, un 6,1% entre 18 i 24, un 30,6% entre 25 i 44, un 26% de 45 a 60 i un 11,7% 65 anys o més.
L'edat mediana era de 38 anys. Per cada 100 dones de 18 o més anys hi havia 90 homes.
La renda mediana per habitatge era de 60.486 $ i la renda mediana per família de 70.029 $. Els homes tenien una renda mediana de 49.892 $ mentre que les dones 32.558 $. La renda per capita de la població era de 27.679 $. Entorn del 2,8% de les famílies i el 3,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Clemmons». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Clemmons». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Una teoria del tot excepcionalment simple

Una teoria del tot excepcionalment simple és una base per a una teoria de camp unificat. Molt sovint es refereix com a teoria E(8) i tracta de descriure totes les interaccions fonamentals conegudes de la física i, de pas, una possible teoria del tot. El document es va enviar a arXiv per Antony Garrett Lisi el 6 de novembre del 2007, i no va ser sotmesa a una revisió per poder ser publicada en una revista científica. El títol és un joc de paraules sobre àlgebra utilitzada, un grup de Lie d'entre els més grans, dels més simples i excepcionals: E(8). Utilitzant la teoria de la representació, el document es descriu com l'estructura combinada de totes les forces, la gravitacional i les del model estàndard (forta, dèbil i electromagnètica). Segons ha afirmat el mateix Lisi, la seva teoria es troba incompleta i tant podria ser corroborada com fracassar estrepitosament. Com que la manca d'estructures estranyes i paràmetres lliures assegura prediccions comprovables (a diferència de la teoria de cordes) s'espera que el LHC resolgui definitivament la qüestió.

## Referències

* 1 2 A. G. Lisi. An Exceptionally Simple Theory of Everything. v1, 2007. (anglès)
* 1 2 «A Geometric Theory of Everything». Scientific American, 303, 6, 2010, pàg. 54–61. DOI: 10.1038/scientificamerican1210-54. PMID: 21141358.(anglès)
* ↑ Greg Boustead «Garrett Lisi's Exceptional Approach to Everything». SEED Magazine, 17-11-2008 [Consulta: 5 setembre 2011]. Arxivat 2018-04-17 a Wayback Machine. «Còpia arxivada». Arxivat de l'original el 2009-02-02. [Consulta: 25 juliol 2022].(anglès)
# Panaro

El Panaro és un riu del nord d'Itàlia afluent del riu Po des del sud. Desaigua al Po prop de Bondeno. El seu naixement és vora el Monte Cimone, als Apenins lígurs.

## Història

Scultenna (grec antic: Σκούλταννα segons Estrabó) és el nom clàssic del riu Panaro. Plini el Vell diu que és un riu de la Gàl·lia Cispadana, i un dels principals afluents del Po.
Travessa la Via Emília a unes 5 milles a l'est de Mutina (Mòdena), i desemboca al Po una mica per sota de Bondeno. La part baixa del seu curs porta actualment el nom de Panaro, però la part alta, abans de sortir de les valls dels Apenins, encara porta el nom de Scoltenna. A partir del seu naixement circula durant molts quilòmetres per una vall profunda i sinuosa, que sembla haver estat el lloc on habitava la tribu lígur dels friniats.
L'any 177 aC es va lliurar a la seva riba una batalla decisiva entre els lígurs i el cònsol romà Gai Claudi Pulcre. El cònsol romà va derrotar les tribus dels lígurs causant una gran matança, diu Titus Livi. El lloc exacte de la batalla no es coneix. Estrabó parla de les planes del riu Scultenna, probablement a la part baixa del seu curs, i diu que eren productores de llana de la millor qualitat.

## Notes

* ↑ Segons William Smith

## Referències

* ↑ «Panaro». Treccani. [Consulta: 21 abril 2023].
* ↑ Plini el Vell. Naturalis Historia, III, 16
* ↑ Titus Livi. Ab Urbe Condita, XLI, 12, 18
* ↑ Estrabó. Geografia, V, 218
* ↑ Smith, William (ed.). «Scultenna». Dictionary of Greek and Roman Geography (1854). [Consulta: 21 abril 2023].
# Nanno

Nanno és un antic municipi italià, dins de la província de Trento. L'any 2007 tenia 625 habitants. Limitava amb els municipis de Cles, Flavon, Taio, Tassullo, Terres i Tuenno.
L'1 de gener 2016 es va fusionar amb els municipis de Tassullo i Tuenno creant així el nou municipi de Ville d'Anaunia, del qual actualment és una frazione.

## Administració

Llista d'alcaldes :
| Període | Identitat | Partit |
| 2005- | Enzo Bergamo | Llista cívica |
# Camp de refugiats de Gašinci

El Camp de refugiats del districte de Gašinci, a Eslavònia Oriental, Croàcia, fou el més gran camp de refugiats de Croàcia, assistit per l'Alt Comissionat de les Nacions Unides per als Refugiats (ACNUR), situat a una zona d'entrenament militar, i que va ser actiu des del 30 de maig de 1992 fins al 2003, acollint a refugiats de les diverses Guerres Balcàniques.
Al camp hi treballaren diverses ONGs com ZaMir i Suncokret. Al començament s'hi allotjaren refugiats procedents de la zona d'Eslavònia Oriental, més endavant hi arribaren refugiats del Nord de Bòsnia. El juliol de 1993 hi foren acollits presoners alliberats de camps de concentració croates de l'autoproclamada República Croata d'Herceg-Bòsnia a l'Hercegovina. El 1994 hi arribaren refugiats de la zona de Bihać, fins llavors controlada pels partidaris d'en Fikret Abdić. El 1996 fou declarat per la Federació Internacional de Societats de la Creu Roja i de la Mitja Lluna Roja en estat d'emergència, perquè l'estat croata tancà els altres camps i hi traslladà els refugiats, produint-hi una massificació Durant el conflicte a Kosovo/Kosova el 1999 hi van ser ubicats albanesos procedents d'aquesta zona.

## Referències

* 1 2 Stubbs, Paul (2008): "Reflections on International Actors and the Making of Social Policy in Croatia". Publicat a: Rev. soc. polit., Any. 15, Núm. 3, Zagreb 2008., Pàgina 368..
* 1 2 Informe de l'ACNUR del 21 de juliol de 1993, a l'arxiu croata de materials i documents sobre la guerra "General Slobodan Praljak", 21 de juliol de 1993..
* ↑ Breu història de Suncokret..
* ↑ Gottstein, Ulrich (1993): IPPNW humanitarian mission to the refugee camps at Gasinci, Karlovac and Vinkovci in Croatia, 8-12 December 1992. Publicat a la revista Medicine, Conflict and Survival, Volum 9, Eixit el 2 d'abril de 1993. Pàgines 156 - 158.
* ↑ Informe de l'ACNUR E/1996/52 per l'Assemblea General de l'ONU., 13 de maig de 1996. Pàgina 35.
* ↑ "Crida de la Federació internacional de la Creu Roja sobre la situació a Gašinci: "Emergency assitance in Gasinci camp, Croatia. Emergency appeal no. 01.28/96. Information Bulletin no. 1", 19 d'agost de 1996..
* ↑ Informe de l'ACNUR sobre la situació dels refugiats a Croàcia en 2000. "UNCHR Global Appeal 2000-Croatia"., Pàgina 215..

## Enllaços externs

* (anglès) (bosnià) Izbjeglicki Centar Gašinci - Refugee Camp Gašinci. Grup de Facebook amb refugiats i voluntaris d'ONGs del camp de refugiats de Gašinci
* (anglès) (bosnià) Galeria de quadres sobre el camp de refugiats de Gašinci d'Enver 'Enko' Kadenić, pintor iugoslau-bosnià que hi va estar com a refugiat
* (portuguès) Article d'un periodista brasiler resident a Suïssa que fou voluntari a Gašinci amb Suncokret Arxivat 2008-05-24 a Wayback Machine.
# Jongi-ui Jip: Gongdonggyeongjeguyeok

종이의 집: 공동경제구역 (en anglès: Money Heist: Korea – Joint Economic Area) és una sèrie de televisió sud-coreana que es va estrenar el 2022. Es tracta d'una adaptació de la sèrie espanyola La casa de papel.
La sèrie dirigida per Kim Hong-sun i escrita per Ryu Yong-jae, és una sèrie original de Netflix, protagonitzada per Yoo Ji-tae, Park Hae-soo, Jeon Jong-seo, Lee Hyun-woo, Lee Won-jong i Park Myung-hoon. Tracta d'una situació de crisi d'ostatges ambientada en una península coreana unificada, en la qual participen un geni estrateg i persones amb diferents personalitats i habilitats.
Els primers 6 episodis es van estrenar el 24 de juny de 2022 en Netflix. Encara no s'ha publicat la data d'estrena dels 6 episodis restants de la temporada.

## Referències

* ↑ «Money Heist: Korea - Joint Economic Area - (Korean Drama, 2021, 종이의 집)». Arxivat de l'original el 23 novembre 2020.
* ↑ Kim Ye-Rang «한국판 '종이의 집', 유지태·김윤진·박해수·전종서 캐스팅 확정 [공식]». Ten Asia, 31-03-2021.
* ↑ Lee Min-ji «'종이의 집:공동경제구역' 6월 24일 파트1 공개, 하회탈 선택[공식]» (en coreà). Newsen, 29-04-2022.
# Chirvinskyita

La chirvinskyita és un mineral de la classe dels silicats. Rep el nom en honor de Petr Nikolaevich Chirvinsky (1880–1955), geòleg i petrògraf rus, cap del departament de petrografia de la Universitat Estatal de Perm (1943-1953), per les seves contribucions a la mineralogia i la petrologia, inclosos estudis sobre el massís de Khibini.

## Característiques

La chirvinskyita és un silicat de fórmula química (Na,Ca)$_{13}$(Fe,Mn,□)₂(Ti,Zr)₅(Si₂O₇)₄(OH,O)₁₂·2H₂O. Va ser aprovada com a espècie vàlida per l'Associació Mineralògica Internacional l'any 2016. Cristal·litza en el sistema triclínic. La seva duresa a l'escala de Mohs és 5. Químicament és quelcom similar a la nafertisita, la narsarsukita i la selivanovita.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del museu mineralògic de la Universitat Estatal de Sant Petersburg, a Rússia, amb el número de catàleg 19657.

## Formació i jaciments

Va ser descoberta al mont Takhtarvumtxorr, situat al massís de Khibini, dins l'óblast de Múrmansk, Rússia. Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Chirvinskyite» (en anglès). Mindat. [Consulta: 28 novembre 2019].
# Alu Spear

Alu Spear és un músic senegalès establert a Lleida que canta en wòlof, francès i català sobre sons d'arrel africana combinats amb bases electròniques.

## Discografia

* Mama Africa (2015)
* Cii biti (Fora) (Quadrant Records, 2020)

## Referències

* ↑ «Tot un món - No us rendiu mai - 3Cat». CCMA, 13 des. 2018. [Consulta: 5 gener 2024].
* ↑ Font-Tarrés, Albert. «A la casualitat, curiositat». Mèdia.cat, 30-09-2015. [Consulta: 5 gener 2024].
* ↑ «Protesta sosegada». Segre, 11-03-2020. [Consulta: 5 gener 2024].
# Our (Jura)

Our és un municipi francès situat al departament del Jura i a la regió de Borgonya - Franc Comtat. L'any 2007 tenia 160 habitants.

## Demografia
### Població

El 2007 la població de fet d'Our era de 160 persones. Hi havia 64 famílies de les quals 16 eren unipersonals (4 homes vivint sols i 12 dones vivint soles), 20 parelles sense fills i 28 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 76 habitatges, 61 eren l'habitatge principal de la família, 8 eren segones residències i 8 estaven desocupats. 68 eren cases i 9 eren apartaments. Dels 61 habitatges principals, 55 estaven ocupats pels seus propietaris i 6 estaven llogats i ocupats pels llogaters; 2 tenien dues cambres, 4 en tenien tres, 12 en tenien quatre i 43 en tenien cinc o més. 52 habitatges disposaven pel capbaix d'una plaça de pàrquing. A 15 habitatges hi havia un automòbil i a 36 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Our el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 8 |
| 0 | 70 a 74 | 0 |
| 4 | 65 a 69 | 8 |
| 8 | 60 a 64 | 8 |
| 0 | 55 a 59 | 0 |
| 0 | 50 a 54 | 0 |
| 0 | 45 a 49 | 8 |
| 24 | 40 a 44 | 8 |
| 4 | 35 a 39 | 12 |
| 4 | 30 a 34 | 0 |
| 0 | 25 a 29 | 4 |
| 0 | 20 a 24 | 4 |
| 24 | 15 a 19 | 12 |
| 8 | 10 a 14 | 12 |
| 0 | 5 a 9 | 8 |
| 8 | 0 a 4 | 0 |

## Economia

El 2007 la població en edat de treballar era de 99 persones, 73 eren actives i 26 eren inactives. De les 73 persones actives 68 estaven ocupades (39 homes i 29 dones) i 5 estaven aturades (5 dones i 5 dones). De les 26 persones inactives 6 estaven jubilades, 14 estaven estudiant i 6 estaven classificades com a «altres inactius».

### Ingressos

El 2009 a Our hi havia 65 unitats fiscals que integraven 173 persones, la mediana anual d'ingressos fiscals per persona era de 18.649 €.

### Activitats econòmiques

Dels 2 establiments que hi havia el 2007, 1 era d'una empresa de fabricació d'altres productes industrials i 1 d'una empresa de construcció.
L'únic servei als particulars que hi havia el 2009 era un electricista.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques d'Our a l'INSEE.
* Évolution et structure de la population Fitxa amb el detall de dades d'Our a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
Viccionari
# Bosquerola carablanca

La bosquerola carablanca (Myioborus albifacies) és un ocell de la família dels parúlids (Parulidae).

## Hàbitat i distribució

Habita la selva pluvial als tepuis del sud de Veneçuela.

## Referències

* ↑ «Bosquerola carablanca». Cercaterm. TERMCAT, Centre de Terminologia. Rev. 20/01/2023(català)
# Jongmyo

Jongmyo és un santuari confucià dedicat a la memòria dels reis i reines morts de la dinastia Joseon de Corea (1392-1897). Està inscrit a la llista del Patrimoni de la Humanitat de la UNESCO des del 1995.

## Referències

* ↑ Centre, UNESCO World Heritage. «Jongmyo Shrine» (en anglès). [Consulta: 13 març 2021].
# Rhinella dorbignyi

Rhinella dorbignyi és una espècie de granota de la família Bufonidae. Es troba a l'Argentina, Brasil i l'Uruguai. El seu hàbitat natural inclou sabanes seques, prades a baixa altitud, aiguamolls d'aigua dolça, zones de pastures, estanys, canals i dics.
# Chisca

Els chisca eren una tribu d'amerindis que vivia a l'Est de Tennessee i al sud-oest de Virgínia en el segle xvi. Més endavant es van barrejar amb els shawnee, i es van extingir com a tribu durant el segle xviii.

## Història coneguda

Foren trobats tant per l'expedició d'Hernando de Soto el 1542 i per l'expedició del capità Juan Pardo de 1568 De Soto va enviar un petit grup d'exploració en les proximitats de la part superior del riu Tennessee, que van ser atacats i derrotats per guerrers chisca. L'experiència va convèncer de Soto de limitar les exploracions en territori chisca.
El capità Pardo també va enviar parts d'exploració que van lluitar amb els chisca (Pardo els anomena Chisca; seu cronista els anomena Uchi). Els seus homes van destruir el seu assentament a Maniatique, es creu que en l'actual Saltville (Virgínia). El nom chisca poques vegades apareixerà en els registres colonials espanyoles després del segle xvi.
En 1683 el navegador francès La Salle va trobar una vila Cisca entre el Cumberland i els rius Tennessee (territori dels yuchis, avui al nord de Tennessee). Els va convèncer i als shawnee al nord de Cumberland per reubicar-se a Fort St Louis a Illinois i viure sota la protecció francesa. Al voltant d'aquest temps, aquests Cisca semblen haver-se unit als shawnee sota el nom chaskepe. Van seguir les migracions posteriors dels shawnee (1692-1754) a través de Virgínia, Maryland, Pennsylvania i finalment Ohio. La Salle va informar que els chisca havia viscut originalment als Apalatxes a l'est d'on els va trobar, fins que la seva ciutat va ser incendiada pels colons de Florida (els anomenà erròniament anglesos; eren espanyols). Els chisca semblaven haver-se extingit com a tribu en el segle xviii.

## Notes

* ↑ Hudson, Knights of Spain, Warriors of the Sun, 203
* ↑ Vegeu Robin Beck, "From Joara to Chiaha: Spanish Exploration of the Appalachian Summit Area, 1540–1568" Arxivat 2012-02-13 a Wayback Machine., Southeastern Archaeology 16(2) Winter 1997, per a una discussió acadèmica completa sobre la localització de Maniatique.
* ↑ Charles Augustus Hanna, 1911 The Wilderness Trail, Vol II, 1911, pp. 93–95.

## Vegeu també

* Cultura del Mississipi

## Referències

* Beck, Robin, "From Joara to Chiaha: Spanish Exploration of the Appalachian Summit Area, 1540–1568" Arxivat 2012-02-13 a Wayback Machine., Southeastern Archaeology, 16(2) Winter 1997
* Hudson, Charles, The Southeastern Indians, Knoxville,TN: University of Tennessee Press, 1976.
* Hudson, Charles, Knights of Spain, Warriors of the Sun, Athens, GA: University of Georgia Press, 1997.
* Swanton, John R. The Indian Tribes of North America, Washington, DC: Smithsonian Institution Press, 1952.
* Worth, John E. «Chisca». A: Raymond D. Fogelson, ed.. Handbook of North American Indians, Vol. 14: Southeast. Washington, D.C.: Smithsonian Institution, 2004, p. 176–77 [unified volume Bibliography, 772–999].
# Valerie Plame

Valerie Elise Plame Wilson, nascuda Plame (Anchorage, Alaska, 13 d'agost de 1963) és una exagent secret, escriptora i política estatunidenca. Es feu famosa el 2003, quan després d'una fuita es va revelar la identitat de Plame, aleshores esposa de l'ambaixador estatunidenc Joseph Wilson, com a oficial de la CIA a les pàgines del diari Washington Post, creant l'escàndol anomenat cas Plame.

## Referències

* ↑ Saul, Stephanie «Valerie Plame, Outed C.I.A. Agent, Will Run for Congress in New Mexico». The New York Times, 09-05-2019 [Consulta: 14 novembre 2020].
# Paracirrhites xanthus

Paracirrhites xanthus és una espècie de peix pertanyent a la família dels cirrítids.

## Descripció

* Pot arribar a fer 10 cm de llargària màxima.

## Alimentació

Menja invertebrats, sobretot crustacis.

## Hàbitat

És un peix marí, associat als esculls i de clima tropical (24 °C-26 °C) que viu entre 2 i 10 m de fondària entre els coralls.

## Distribució geogràfica

Es troba al Pacífic oriental central: la Polinèsia, les illes Tuamotu i les illes Carolines.

## Observacions

És inofensiu per als humans.

## Referències

* ↑ The Taxonomicon (anglès)
* 1 2 3 4 5 «Paracirrhites xanthus» (en anglès). FishBase. Froese, Rainer; Pauly, Daniel (editors).
* ↑ Baensch, H.A. i H. Debelius, 1997. Meerwasser atlas. Mergus Verlag GmbH, Postfach 86, 49302, Melle, Alemanya. 1216 p. 3a edició.
* ↑ Baensch, H.A. i H. Debelius, 1997.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.

## Enllaços externs

* BioLib (anglès)
* AQUATAB
# Campà

Campà és el nom dels següents personatges:
* Campà (germànic) (Campanus), cabdill germànic
* Campà (jurista) (Campanus), jurista romà
* Climent Campà i Cardona
# Marc Pinsach i Rubirola

Marc Pinsach i Rubirola (Cassà de la Selva, Gironès, 15 d'abril de 1989) és un esportista d'alt nivell i esquiador de muntanya català, iniciat en la disciplina l'any 2000 i membre de l'equip espanyol d'esquí de muntanya des de l'any 2006. Campió d'Espanya d'esquí de muntanya l'any 2011 i bronze a la copa del món sub 21 de la disciplina, al seu palmarès hi destaquen el quart lloc aconseguit a la Patrouille des Glaciers de l'any 2010, el tercer lloc al Trofeo Mezzalama de 2011 o el quart lloc al campionat europeu de relleus.
El 29 de desembre de 2012 va proclamar-se subcampió d'Espanya de cronoescalada en esquí de muntanya després de finalitzar la Crononiu de La Molina en segona posició, darrere Kílian Jornet, qui al seu torn defensava el títol. Poc més d'un mes després, Pinsach relleva Jornet al capdavant del campionat d'Espanya d'esquí de muntanya en categoria individual, proclamant-se campió de la disciplina a la cursa disputada a les pistes de Boí Taüll.

## Referències

* 1 2 «Mireia Miró y Marc Pinsach, Campeones de España de esquí de montaña». Carreras por Montaña, 20-01-2013. [Consulta: 20 gener 2013].
* ↑ «Marc Pinsach y Marta Riba, Campeones de España de esquí de montaña». Carreras por Montaña, 07-03-2015 [Consulta: 7 març 2015].
* 1 2 «Kilian Jornet i Laura Orgué s'imposen a la CronoNiu i aconsegueixen el títol de campions d'Espanya de Cronoescalada». Corremonts, 30-12-2012. [Consulta: 30 desembre 2012].
* ↑ «Marc Pinsach venç a la Crononiu». Corremonts, 29-12-2013 [Consulta: 3 febrer 2014].
* ↑ «Laura Orgué y Marc Pinsach, Campeones de España de Cronoescalada». Carreras por Montaña, 17-01-2015 [Consulta: 17 gener 2015].
* ↑ «Classificació Cursa Muntanya Cerdanya 2014». Arxivat de l'original el 6 de setembre 2014. [Consulta: 6 setembre 2014].
* ↑ «Marc Pinsach, tercer a l'OCC». Nació Muntanya, 28-08-2014 [Consulta: 28 agost 2014].
* ↑ «Marc Pinsach guanya l'OCC de l'Ultra Trail del Mont-Blanc». Diari de Girona, 27-08-2015 [Consulta: 27 agost 2015].
* ↑ Marc Pinsach com a esportista d'alt nivell Arxivat 2013-04-10 a Wayback Machine., registre del Consejo Superior de Deportes
* ↑ http://www.skimountaineering.org/node/241?IdRacer=248 Marc Pinsach a skimountaneering.org
* 1 2 «Marc Pinsach, nuevo campeón de España de esquí de montaña». Desnivel, 15-02-2011. [Consulta: 9 desembre 2012].
* ↑ «2010 Patrouille des Glaciers». Arxivat de l'original el 2010-06-02. [Consulta: 8 desembre 2012].
* ↑ «2011 Trofeo Mezzalama - men results». Arxivat de l'original el 2012-02-27. [Consulta: 8 desembre 2012].